Acesta este județul din România cu cele mai multe biserici și mănăstiri. Nu e departe de București. Foarte multă lume crede că Bucovina este regiunea românească care este împânzită de lăcașuri de cult, însă realitatea este cu totul alta.
Care este județul din țara noastră unde sunt construite cele mai multe Biserici și Mănăstiri. E la o distanță mică de Capitală. Drumul până acolo durează câteva ore. Cu mașina are o durată de aproximativ 4 ore.
Și unde mai pui că este încărcat cu numeroase peisaje și cu o natură superbă. Oamenii pot admira foarte multe priveliști parcă desprinse din tablouri. În plus, zona în cauză are numeroase obiective turistice renumite.
Majoritatea turiștilor români și din străinătate merg în vizită în Bucovina pentru lăcașurile sale de cult, doar că experții în domeniu spun că există o zonă cu și mai multe astfel de construcții. Mai exact, se găsește în Oltenia.
Șeful Direcţiei Judeţene de Cultură Vâlcea, prof. dr. Florin Epure, a dezvăluit că, de fapt, Vâlcea este regiunea cu cele mai multe Biserici și Mănăstiri. Aici oamenii se pot ruga la Mănăstirea Cozia, Mănăstirea Hurezi sau Mănăstirea Arnota.
„Mulţi zic că rivalizează cu nordul ţării, dar se referă la zonă, la Bucovina. Ori noi, aici, într-un singur judeţ avem cele mai multe mănăstiri, nu schituri şi mănăstiri, căci şi schiturile au fost transformate în mănăstiri.
La nivelul anului trecut, aveam deja peste 35 de mănăstiri. Ştiu că sunt multe şi în Suceava, dar în Vâlcea sunt cele mai multe astfel de lăcaşuri de cult dintr-un judeţ”, a spus directorul de la Cultură, Florin Epure, pentru Adevărul.
Județul Vâlcea și Oltenia este locul cu cele mai multe Biserici și Mănăstiri, aspect care a fost confirmat inclusiv de purtătorul de cuvânt al Arhiepiscopiei Râmnicului, Ştefan Zară. Regiunea are circa 670 de Biserici, cu tot cu cele din mănăstiri şi cimitire.
Cei care ajung aici trebuie neapărat să vadă Mănăstirea Horezu, care este inclusă în patrimoniul mondial UNESCO. Aceasta reprezintă cel mai vast ansamblu de arhitectură medievală păstrat în Țara Românească.
Lăcașul de cult este ctitoria domnitorului Constantin Brâncoveanu (1688-1714). De asemenea, turiștii nu trebuie să treacă cu vederea Mănăstirea Cozia, ctitoria domnitorului Mircea cel Bătrân și Mănăstirea Frăsinei, denumită şi Athosul românesc.
Mănăstirea se află în localitate Muereasca și este singura din România unde se respectă canoanele de la Sfântul Munte. Asta înseamnă că interzice accesul femeilor în zonă. Aici nu se mănâncă niciodată carne, regulamentul fiind unul unic și păstrat cu strictețe.